
       Senat

Nr. 28/124/22  aprilie 2009


Nr.XXXII/133/22  aprilie 2009
A V I Z

asupra proiectului de Lege pentru aprobarea Ordonanţei de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar fiscale (PLx 229/2009)

Cu adresa nr.PLx 229 din 14 aprilie 2009, Biroul Permanent, în conformitate cu prevederile art.9 din Regulamentul şedinţelor comune ale Camerei Deputaţilor şi Senatului,  a sesizat Comisia pentru sănătate şi familie a Camerei Deputaţilor şi Comisia pentru sănătate publică a Senatului, în vederea dezbaterii şi avizării, cu proiectul de Lege pentru aprobarea Ordonanţei de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar fiscale.

În urma examinării, în şedinţele din 21 şi 22 aprilie 2009 Comisia pentru sănătate şi familie a Camerei Deputaţilor şi Comisia pentru sănătate publică a Senatului au hotărât, cu majoritate de voturi,  avizarea favorabilă a proiectului de lege, cu următorul amendament:

AMENDAMENTE

asupra proiectului de Lege pentru  aprobarea Ordonanţei de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar fiscale
	Nr. crt.
	Text Ordonanţa de urgenţă a Guvernului nr.34/2009
	Amendamentul propus
	Motivare

	0
	1
	2
	3

	1
	„Art.36.-(1) Plata facturilor reprezentând contravaloarea bunurilor achiziţionate, serviciilor prestate sau lucrărilor efectuate se realizează de către instituţiile publice în perioada 24-31 a fiecărei luni. „
	La art.36 alin.(1) va avea următorul cuprins:

 „Art.36.-(1) Plata facturilor reprezentând contravaloarea bunurilor achiziţionate, serviciilor prestate sau lucrărilor efectuate se realizează de către instituţiile publice în perioada 24-31 a fiecărei luni, cu excepţia serviciilor medicale, medicamentelor şi dispozitivelor medicale.”

Autor: Comisia pentru sănătate şi familie a Camerei Deputaţilor şi Comisia pentru sănătate publică a Senatului.
	Această completare aprobată se justifică prin faptul că, în conformitate cu prevederile Hotărârii Guvernului nr.  1714/2008 pentru aprobarea  Contractului-Cadru pe anul 2009, cu modificările şi completările ulterioare se prevede că plata serviciilor medicale, medicamentelor şi dispozitivelor medicale efectuate de furnizorii de astfel de servicii, se decontează de către casele de asigurări de sănătate maxim până la data de 20 ale lunii curente pentru luna precedentă. 

PREŞEDINTE,

